No ye claro l'orichen de la segunda part de lo nombre, pero puet tener relación con Peracens, que entre las muitas variants toponimicas antigas suyas se diciba Piedra Salz. En un texto arabe, lo Muqtabis V de Ibn Hayyan, se cita un puesto dito Mahal·la Xalix en 935, que yera en lo districto de los Banu Razín, cerca de la Fortaleza de Cella y en lo camín dende Cordoba ta Zaragoza. Ente Mahal·la Xalix puet tener relación tanto con Villar del Salz como con lo Castiello de Peracens u con Almofalla. La parabra latina SALIX, SALICIS, ye relacionada con as sargueras (chenero SALIX), y con la sal.